
DR.31.3.2015                                                                           11 

 

 

 

Jadi saya hendak minta penjelasan kenapa begitu dan mereka ini dari negara mana? 
Terima kasih.  

Dato' Seri Dr. Ahmad Zahid bin Hamidi: Tuan Yang di-Pertua, tiga belas orang 
warga asing yang terlibat itu diusir setelah siasatan dilakukan, tahanan dilakukan tetapi kita 
ada perjanjian ekstradisi dengan negara berkenaan. Oleh kerana mereka mempunyai 
kaitan dengan militan yang lain daripada negara berkenaan, elok saya tidak sebutkan 
negara itu atas dasar keselamatan dan diplomatik. Pemulihan dilakukan oleh negara 
berkenaan dan mendapat kerjasama daripada Malaysia. Kita harap, soal warga asing ini 
biarlah kita tidak panjangkan kerana ini melibatkan soal kerahsiaan dan soal intelligency 
yang pada hemah saya, digunakan untuk mendapat maklumat-maklumat tambahan 
selanjutnya.  

Ini kerana kita tahu bahawa terdapat negara-negara jiran yang juga bekerjasama 
dengan Malaysia untuk melakukan tindakan pencegahan dan pembanterasan dan negara 
berkenaan lebih mengetahui tentang latar belakang mereka yang diusir itu dan kita 
berkongsi maklumat terus supaya ia tidak menyebar luar di negara berkenaan yang 
akhirnya, akibatnya adalah ke negara kita juga. Kita harap Yang Berhormat Pokok Sena, 
selepas bulan Jun ini kalau tidak dilantik sebagai ketua penerangan pun, saya harap Yang 
Berhormat Tumpat akan menang dalam pemilihan.  

Dato' Haji Mahfuz bin Haji Omar [Pokok Sena]: Yang Berhormat, saya fikir satu 
kenyataan ... 

Timbalan Yang di-Pertua [Datuk Haji Ismail bin Haji Mohamed Said]: Yang 
Berhormat Pokok Sena, cukuplah, peraturan mana Yang Berhormat? 

Dato' Haji Mahfuz bin Haji Omar [Pokok Sena]: Bukan fasal jawatan tetapi fasal 
tidak berani hendak sebut nama negara [Dewan riuh].  

Timbalan Yang di-Pertua [Datuk Haji Ismail bin Haji Mohamed Said]: Yang 
Berhormat.  

Dato' Haji Mahfuz bin Haji Omar [Pokok Sena]: Saya katakan bahawa penting 
untuk diberitahu dari negara mana kerana kita juga hendak tahu. Kita takut nanti kita juga 
tidak tahu mereka yang masuk ini... 

Dr. Haji Noor Azmi bin Ghazali [Bagan Serai]: Dia cakap tidak berhenti sudah.  

Dato' Haji Mahfuz bin Haji Omar [Pokok Sena]: Kita membantu kerajaan bagi 
mengatasi masalah. Jadi takkan tidak boleh beritahu negara mana mereka yang terlibat tiga 
belas orang tersebut.  

Dr. Haji Noor Azmi bin Ghazali [Bagan Serai]: Tidak makan ubatkah? 
[Disampuk] 

Timbalan Yang di-Pertua [Datuk Haji Ismail bin Haji Mohamed Said]: Saya 
bersangka baik dengan Yang Berhormat Pokok Sena. Ingatkan sudah boleh ikut peraturan. 
Ya Yang Berhormat Kuala Kangsar.  

Dato' Wan Mohammad Khair-il Anuar Wan Ahmad [Kuala Kangsar]: Terima 
kasih Tuan Yang di-Pertua. Saya ingin bertanyakan bahawa adakah sekadar hanya ideologi 
sahaja kepada Menteri kita? Adakah dorongan-dorongan lain seperti dorongan kewangan 
ataupun imbuhan ataupun dorongan daripada kekasih ataupun pasangan-pasangan yang 
mendorong mereka terlibat dalam ISIS ini? Apakah langkah-langkah kerajaan untuk 
mengenal pasti di peringkat awal tentang anasir-anasir keganasan ini? Adakah terdapat 
kecenderungan untuk mereka melakukan keganasan ini di negara kita ini sendiri? Terima 
kasih.  

Dato' Seri Dr. Ahmad Zahid bin Hamidi: Tuan Yang di-Pertua, Yang Berhormat 
Kuala Kangsar melontarkan soalan yang baik berbanding Yang Berhormat Pokok Sena. 
[Ketawa] 

Saya ingin menyebut bahawa tiga faktor yang mendorong kepada keterlibatan 
mereka di dalam apa yang dipanggil sebagai pejuang-pejuang. Pertama adalah disebabkan 
oleh ketaksuban, dalam bahasa Inggeris dengan izin dipanggil cult. Ini kerana ketaksuban 
ini sama ada kepada organisasi yang mereka sertai atau kepada kepemimpinan organisasi 



Jadi saya hendak minta penjelasan kenapa begitu dan mereka ini dari negara mana? Terima kasih. Dato' Seri Dr. Ahmad Zahid bin Hamidi: Tuan Yang di-Pertua, tiga belas orang warga asing yang terlibat itu diusir setelah siasatan dilakukan, tahanan dilakukan tetapi kita ada perjanjian ekstradisi dengan negara berkenaan. Oleh kerana mereka mempunyai kaitan dengan militan yang lain daripada negara berkenaan, elok saya tidak sebutkan negara itu atas dasar keselamatan dan diplomatik. Pemulihan dilakukan oleh negara berkenaan dan mendapat kerjasama daripada Malaysia. Kita harap, soal warga asing ini biarlah kita tidak panjangkan kerana ini melibatkan soal kerahsiaan dan soal intelligency yang pada hemah saya, digunakan untuk mendapat maklumat-maklumat tambahan selanjutnya. Ini kerana kita tahu bahawa terdapat negara-negara jiran yang juga bekerjasama dengan Malaysia untuk melakukan tindakan pencegahan dan pembanterasan dan negara berkenaan lebih mengetahui tentang latar belakang mereka yang diusir itu dan kita berkongsi maklumat terus supaya ia tidak menyebar luar di negara berkenaan yang akhirnya, akibatnya adalah ke negara kita juga. Kita harap Yang Berhormat Pokok Sena, selepas bulan Jun ini kalau tidak dilantik sebagai ketua penerangan pun, saya harap Yang Berhormat Tumpat akan menang dalam pemilihan. Dato' Haji Mahfuz bin Haji Omar [Pokok Sena]: Yang Berhormat, saya fikir satu kenyataan ... Timbalan Yang di-Pertua [Datuk Haji Ismail bin Haji Mohamed Said]: Yang Berhormat Pokok Sena, cukuplah, peraturan mana Yang Berhormat?. Dato' Haji Mahfuz bin Haji Omar [Pokok Sena]: Bukan fasal jawatan tetapi fasal tidak berani hendak sebut nama negara [Dewan riuh]. Timbalan Yang di-Pertua [Datuk Haji Ismail bin Haji Mohamed Said]: Yang Berhormat. Dato' Haji Mahfuz bin Haji Omar [Pokok Sena]: Saya katakan bahawa penting untuk diberitahu dari negara mana kerana kita juga hendak tahu. Kita takut nanti kita juga tidak tahu mereka yang masuk ini... Dr. Haji Noor Azmi bin Ghazali [Bagan Serai]: Dia cakap tidak berhenti sudah. Dato' Haji Mahfuz bin Haji Omar [Pokok Sena]: Kita membantu kerajaan bagi mengatasi masalah. Jadi takkan tidak boleh beritahu negara mana mereka yang terlibat tiga belas orang tersebut. Dr. Haji Noor Azmi bin Ghazali [Bagan Serai]: Tidak makan ubatkah? [Disampuk]. Timbalan Yang di-Pertua [Datuk Haji Ismail bin Haji Mohamed Said]: Saya bersangka baik dengan Yang Berhormat Pokok Sena. Ingatkan sudah boleh ikut peraturan. Ya Yang Berhormat Kuala Kangsar. Dato' Wan Mohammad Khair-il Anuar Wan Ahmad [Kuala Kangsar]: Terima kasih Tuan Yang di-Pertua. Saya ingin bertanyakan bahawa adakah sekadar hanya ideologi sahaja kepada Menteri kita? Adakah dorongan-dorongan lain seperti dorongan kewangan ataupun imbuhan ataupun dorongan daripada kekasih ataupun pasangan-pasangan yang mendorong mereka terlibat dalam ISIS ini? Apakah langkah-langkah kerajaan untuk mengenal pasti di peringkat awal tentang anasir-anasir keganasan ini? Adakah terdapat kecenderungan untuk mereka melakukan keganasan ini di negara kita ini sendiri? Terima kasih. Dato' Seri Dr. Ahmad Zahid bin Hamidi: Tuan Yang di-Pertua, Yang Berhormat Kuala Kangsar melontarkan soalan yang baik berbanding Yang Berhormat Pokok Sena. [Ketawa]. Saya ingin menyebut bahawa tiga faktor yang mendorong kepada keterlibatan mereka di dalam apa yang dipanggil sebagai pejuang-pejuang. Pertama adalah disebabkan oleh ketaksuban, dalam bahasa Inggeris dengan izin dipanggil cult. Ini kerana ketaksuban ini sama ada kepada organisasi yang mereka sertai atau kepada kepemimpinan organisasi.